L 114/28 Jurnalul Oficial al Uniunii Europene 26.4.2012 DECIZIA DE PUNERE ÎN APLICARE A COMISIEI din 24 aprilie 2012 recunoscând Serbia ca fiind indemnă de Clavibacter michiganensis ssp. sepedonicus (Spieckerman și Kotthoff) Davis et al. [notificată cu numărul C(2012) 2524] (2012/219/UE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Directiva 2000/29/CE a Consiliului din 8 mai 2000 privind măsurile de protecție împotriva introducerii în Comunitate a unor organisme dăunătoare plantelor sau produselor vegetale și împotriva răspândirii lor în Comunita- te (!), în special anexa III partea A punctul 12, întrucât: (1)  Punctul 12 din partea A din anexa III la Directiva 2000/29/CE prevede o interdicție generală în ceea ce priveşte introducerea în Uniune a tuberculilor din specia Solanum L. şi a hibrizilor lor, alții decât cei speci- ficați la punctele 10 şi 11 din respectiva parte A, inclusiv a tuberculilor de Solanum tuberosum L., originari din țări terțe. Interdicţia respectivă nu se aplică țărilor terţe curopene recunoscute ca fiind indemne de Clavibacter michiganensis ssp. sepedonicus (Spieckerman și Kotthoff) Davis et al. (denumit în continuare „organismul”). (2)  Din rapoartele oficiale referitoare la campaniile de anchete din 2009, 2010 și 2011, furnizate de către Serbia, și din informațiile colectate în timpul unei misiuni desfăşurate în această țară de către Oficiul Alimentar şi Veterinar în noiembrie și decembrie 2009 reiese că organismul nu este prezent în Serbia și că această țară a aplicat procedurile de control, inspecție și testare pentru depistarea prezenței organismului în importuri şi în producția internă de tuberculi de Solanum tuberosum L. (3) Prin urmare, este adecvat să se recunoască Serbia ca fiind indemnă de acest organism. (4 Prezenta decizie nu aduce atingere niciunei constatări ulterioare care ar putea atesta prezența organismului în Serbia. (5) Comisia va solicita Serbiei să furnizeze, pe bază anuală, informațiile necesare pentru a verifica faptul că Serbia continuă să fie indemnă de acest organism. (6)  Măsurile prevăzute în prezenta decizie sunt conforme cu avizul Comitetului fitosanitar permanent, ADOPTĂ PREZENTA DECIZIE: Articolul 1 Recunoaştere Serbia este recunoscută ca fiind indemnă de Clavibacter michiga- nensis ssp. sepedonicus (Spieckerman și Kotthoff) Davis et al. Articolul 2 Destinatari Prezenta decizie se adresează statelor membre. Adoptată la Bruxelles, 24 aprilie 2012. Pentru Comisie John DALLI Membru al Comisiei () JO L 169, 10.7.2000, p. 1.